钦定古今图书集成/明伦汇编/官常典/第617卷 > 杨禧
## 钦定古今图书集成/明伦汇编/官常典/第617卷 > 杨禧

按《明外史孙遇传》：“禧，云南太和人。永乐中为昌黎知
县，尽心民事，政化大行。宣德四年三考，绩最当代，部
民称其持己廉，抚下惠，乞还之昌黎。诏进二秩，如其
请。再阅三考，政声益彰，擢庆远知府，公廉仁恕，如其
治县时。正统末，亦以三考当代，属县民具陈其德政
乞留。帝可之，而进其秩二等。景泰二年，总兵官武毅”
等称其“抚字勤劳”，诏加右参政，仍知府事。又数年，以
老疾告归，加右布政使。